stanford-oval/wikipedia huggingface dataset:
อัลบะกีอ์
บุคคลสำคัญ > ญาติของมูฮัมหมัด

ฮาลีมะฮ์ แม่นมและพยาบาลของมุฮัมหมัด
ภรรยาของมุฮัมหมัดทุกคน ยกเว้นเคาะดีญะฮ์ บินต์ คุวัยลิดและมัยมุนะ บินต์ อัล-ฮาริธ ถูกฝังที่มักกะฮ์
อิบรอฮีม ลูกชายของมุฮัมหมัดกับมาเรีย อัล-กิบตียยา เสียชีวิตในวัยเด็ก
รุก็อยยะฮ์, อุมมุกัลซุม และไซนับ ลูกสาวของมุฮัมหมัดและเคาะดีญะฮ์
ฟาติมะฮ์ ลูกสาวของมุฮัมหมัดฝังที่นี่ แต่ที่ฝังศพยังคงเป็นข้อสงสัย
ฟาติมะฮ์ บินตุ์ อัล-อะสัด น้าของมุฮัมหมัดและเป็นแม่ของอะลี
อับบาซ อิบุน อับดุบมุฏเฏาะลิบ ลุงของมุฮัมหมัด
อุมมุลบะนิน คนที่แต่งงานกับอะลีหลังจากที่ฟาติมะฮ์เสียชีวิต
ฮะซัน อิบน์ อะลี หลานของมุฮัมหมัด ลูกของฟาฏิมะฮ์ บินต์ มุฮัมหมัด กับ อะลี
อิหม่ามไซดุลอาบิดีน เหลนของฟาติมะฮ์ที่รอดจากสงครามกัรฺบาละเนื่องจากว่าเขาป่วยและไม่สามารถต่อสู้ได้
อิหม่ามมุฮัมหมัด อัล-บากีร ลูกชายของอะลี อิบน์ ฮุเซ็น
อิหม่ามญะอ์ฟัร อัศศอดิก ลูกชายของมุฮัมหมัด อัล-บากีร
อับดุลลอฮ์ อิบน์ ญัฟฟา
อะกีล อิบน์ อาบีฏอลิบ พี่ชายของอะลี
อุสมาน อิบน์ อัฟฟาน เป็นสาวก ลูกเขยของมุฮัมหมัด และเคาะลีฟะฮ์คนที่ 3 ถูกฝังที่สุสานชาวยิว แต่หลังจากนั้นมุอาวิยะห์ได้ขยายสุสานอัลบากีอฺ
อุษมาน อิบน์ มัสอูน สาวกของมุฮัมหมัด
อบูซัยด์ อัล-คุดรี
มาลิก อิบน์ อนัส ทนายความแห่งอิสลาม
นาฟี อัล-มะดานี หนึ่งในกิรออะฮ์แห่งอัลกุรอ่าน
อับดุลเมซิดที่ 2 สุลต่านออตโตมันคนสุดท้าย
บุคคลสำคัญ > ไม่ทราบตำแหน่งที่ตั้ง

โมฮัมหมัด ฮัยยา อัล-ซินดี นักปราชญ์
อิหม่ามชามิล ผู้นำมุสลิมและผู้ต่อสู้จากคอเคซัส
มุฮัมมัด ซัยยิด ฏ็อนฏอวี นักปราชญ์
พระเจ้าอิดริสที่ 1 แห่งลิเบีย
ฮะซัน อัส-เสนุสซี มกุฎราชกุมารแห่งลิเบีย
มุฮัมหมัด ซาการียา กันดาลาวี นักบรรยาย
ศาสตราจารย์ ริอาซ อะห์เหม็ด ปัล ประธานคณะวิทยาศาสตร์ชีวภาพประจำมหาวิทยาลัย Quid-e-azim และเป็นผู้ค้นพบปรสิต
บุคคลสำคัญ > ภาพ

ฮาลีมะฮ์
สุสานของฟาฏิมะฮ์ (อันเดียวข้างหน้า) และฮะซัน, ไซดุลอาบิดีน, บากิร กับญะฟัร (อันที่ 2 จากซ้ายไปขวา, 4 สุสานเรียงหน้ากระดาน) และอับบาส อิบน์ อับดุลมุฏฏอลิบ (อันเดียวจากข้างขวา)
อิบรอฮีม อิบน์ มุฮัมหมัด
อุสมาน
อับดุลลอฮ์ อิบน์ ญะฟัร และอะกีล อิยน์ อะบีฏอลิบ
มาลิก อิบน์ อนัส และนาฟี อัล-มะดานี
แหล่งข้อมูลอื่น

Visitation of Baqi เก็บถาวร 2024-11-10 ที่ เวย์แบ็กแมชชีน
The oldest photos of Jannat al-Baqi เก็บถาวร 2016-03-12 ที่ เวย์แบ็กแมชชีน (เปอร์เซีย)
Jannat al-Baqi website
Map of Jannat al-Baqi เก็บถาวร 2013-03-18 ที่ เวย์แบ็กแมชชีน
History of the Cemetery of Jannat al-Baqi
The Baqi Collection Photos
Map of Jannat al-Baqi according to Sunni Muslim sources
สมเด็จพระราชินีแมรีแห่งเดนมาร์ก

สมเด็จพระราชินีแมรีแห่งเดนมาร์ก (เดนมาร์ก: Mary Elizabeth, Dronning af Danmark, พระราชสมภพ: 5 กุมภาพันธ์ พ.ศ. 2515) มีพระนามเดิมว่า แมรี เอลิซาเบธ โดนัลด์สัน (อังกฤษ: Mary Elizabeth Donaldson) เป็นสมเด็จพระราชินีพระองค์ปัจจุบันแห่งเดนมาร์ก เดิมทรงเป็นที่ปรึกษาการตลาดชาวออสเตรเลีย ที่ต่อมาเป็นพระอัครมเหสีในสมเด็จพระราชาธิบดีเฟรเดอริกที่ 10 แห่งเดนมาร์ก พระราชโอรสพระองค์ใหญ่ในสมเด็จพระราชินีนาถมาร์เกรเธอที่ 2 แห่งเดนมาร์ก กับเจ้าชายเฮนริกแห่งเดนมาร์ก พระราชสวามี
หลังการขึ้นครองราชย์ของพระราชสวามีในวันที่ 14 มกราคม พ.ศ. 2567 พระองค์จึงทรงเป็นชาวออสเตรเลียพระองค์แรกที่ดำรงพระยศสมเด็จพระราชินีในราชวงศ์ยุโรป
พระราชประวัติ

สมเด็จพระราชินีแมรีแห่งเดนมาร์ก เสด็จพระราชสมภพเมื่อวันที่ 5 กุมภาพันธ์ พ.ศ. 2515 ณ โฮบาร์ต รัฐแทสเมเนีย ประเทศออสเตรเลีย มีพระนามเดิมว่า "แมรี เอลิซาเบธ โดนัลด์สัน" เป็นธิดาของศาสตราจารย์ ดร.จอห์น ดัลเกรช โดนัลด์สัน และเฮนเรียตตา คลาร์ก โดนัลด์สัน (สกุลเดิม โฮร์น) ซึ่งพระราชบิดาและพระราชมารดาของพระองค์มีพื้นเพมาจากสกอตแลนด์ ซึ่งอพยพเข้าสู่ประเทศออสเตรเลียใน พ.ศ. 2506 พระองค์มีพี่สาวสองคน และพี่ชายหนึ่งคน ได้แก่ เจน แอลิสัน สตีเฟน (เกิด 26 ธันวาคม พ.ศ. 2508), แพทริเซีย แอนน์ ไบลีย์ (เกิด 16 มีนาคม พ.ศ. 2511) พยาบาล และจอห์น สจวต โดนัลด์สัน (เกิด 9 กรกฎาคม พ.ศ. 2513) นักธรณีวิทยา
พระราชประวัติ > พื้นฐานครอบครัว

ศาสตราจารย์ ดร.จอห์น ดัลเกรช โดนัลด์สัน พระราชบิดาของพระองค์ เกิดที่เมืองพอร์ตเซตัน (Port Seton) ใกล้กับเมืองเอดินบะระ เมื่อวันที่ 5 กันยายน พ.ศ. 2484 เป็นนักคณิตศาสตร์ประยุกต์และอักษรศาสตร์ดุษฎีบัณฑิตจากมหาวิทยาลัยแทสเมเนียใน พ.ศ. 2510 เขาสำเร็จการศึกษาปริญญาตรีสาขาวิทยาศาสตร์จากมหาวิทยาลัยเอดินบะระ ใน พ.ศ. 2506 เขาได้เป็นอาจารย์สอนในมหาวิทยาลัยแทสเมเนีย และเป็นหัวหน้าแผนกคณิตศาสตร์ ต่อมาเขาได้เป็นอาจารย์อาวุโสของแผนกวิทยาศาสตร์และเทคโนโลยี เขาได้ทำการสอนและวิจัยให้มหาวิทยาลัยต่าง ๆ เช่น มหาวิทยาลัยฮูสตัน, มหาวิทยาลัยมอนทรีออล, มหาวิทยาลัยออกซฟอร์ด และในประเทศเกาหลีใต้ เมื่อไม่นานมานี้ก็มีใน มหาวิทยาลัยโคเปนเฮเกน และมหาวิทยาลัยอาร์ฮุส ในประเทศเดนมาร์ก ศาสตราจารย์ ดร. จอห์น ดัลเกรช โดนัลด์สัน สมรสครั้งแรกในโบสถ์ชาลเมอร์ส เมโมเรียล (Chalmers Memorial Church) พอร์ตเซตัน เมื่อวันที่ 31 สิงหาคม พ.ศ. 2506 ภายหลังครอบครัวของเขาจึงตั้งถิ่นฐานในรัฐแทสเมเนีย ประเทศออสเตรเลีย ในเดือนพฤศจิกายน พ.ศ. 2506 และได้รับสัญชาติออสเตรเลียในเวลาต่อมา
ส่วนพระราขมารดาของพระองค์คือเฮนเรียตตา คลาร์ก โดนัลด์สัน (สกุลเดิม: โฮร์น) หรือ เอ็ตตา (Etta) เกิดที่พอร์ตเซตัน ใกล้กับเมืองเอดินบะระ เมื่อวันที่ 12 พฤษภาคม พ.ศ. 2485 เธอทำงานเป็นรองตัวแทนแผนกในมหาวิทยาลัยแทสเมเนีย เอ็ตตาเสียชีวิตด้วยโรคหัวใจ เมื่อวันที่ 20 พฤศจิกายน พ.ศ. 2540
หลังการเสียชีวิตของภรรยา ศาสตราจารย์ ดร. จอห์น โดนัลด์สันจึงสมรสใหม่กับสตรีนักแต่งหนังสือและนิยายชาวอังกฤษ ชื่อ ซูซาน เอลิซาเบท โดนัลด์สัน (สกุลเดิม: ฮอร์วูด) เธอเกิดที่ออกซฟอร์ด เป็นนักเขียนนิยายในนามปากกา ซูซาน มูดี (Susan Moody) หลังจากการแต่งงานเธอจึงเป็นพระวิมาดาของสมเด็จพระราชินีแมรีแห่งเดนมาร์ก เธอได้สอนวิชาการเขียนในมหาวิทยาลัยโคเปนเฮเกน เธอเองได้อาศัยที่อาฮุส เมื่อจอห์น โดนัลด์สันสอนตามมหาวิทยาลัยในเดนมาร์ก
สมเด็จพระราชินีแมรีแห่งเดนมาร์ก ยังทรงมีความสัมพันธ์ที่ดีกับพี่สาวและพี่ชายที่ยังอาศัยอยู่ในรัฐแทสเมเนีย ประเทศออสเตรเลีย โดยพี่สาวคนโต เจน เป็นเภสัชกร และแพทริเซีย เป็นพยาบาล ส่วนพี่ชายของพระองค์ จอห์น สจวต เป็นนักธรณีวิทยา
การศึกษา

สมเด็จพระราชินีแมรีแห่งเดนมาร์ก ทรงเข้ารับการศึกษาระดับประถมศึกษาที่โรงเรียนในเมืองเคลียร์เลคซิตี (ปัจจุบันคือเมืองฮูสตัน เทศมณฑลแฮร์ริส รัฐเท็กซัส สหรัฐอเมริกา) เมื่อครั้งที่พระราชบิดายังทำงานอยู่ที่เมืองนั้น ต่อมาได้มีการย้ายมาศึกษาต่อในเมืองโฮบาร์ต รัฐแทสเมเนีย ออสเตรเลีย ที่โรงเรียนอนุบาลแซนดี, โรงเรียนประถมไวเมียไฮส์ และโรงเรียนมัธยมทารูนา และสองปีสุดท้าย พระองค์ทรงย้ายไปศึกษาต่อที่วิทยาลัยโฮบาร์ตจนจบการศึกษา และเริ่มเข้ารับการศึกษาปริญญาตรีช่วง พ.ศ. 2532–2537 จนสำเร็จการศึกษาสาขาพาณิชย์และกฎหมายจากมหาวิทยาลัยแทสเมเนีย  และช่วง พ.ศ. 2537–2539 ทรงเข้าร่วมโครงการบัณฑิตศึกษา และผ่านการรับรองในการโฆษณาจากสหพันธ์การโฆษณาของออสเตรเลีย และการตลาดทางตรงออสเตรเลียจากสมาคมการตลาดโดยตรง
พระองค์รับสั่งภาษาอังกฤษเป็นภาษาแม่ และภาษาเดนมาร์กเป็นภาษาที่สอง ส่วนภาษาฝรั่งเศสนั้น พระองค์ได้ศึกษามาบ้างขณะที่ยังเรียนในระดับมัธยมศึกษา ทั้งนี้ ใน พ.ศ. 2545 พระองค์ทรงเคยสอนภาษาอังกฤษระยะสั้น ๆ ในปารีส
ชีวิตส่วนพระองค์

ในรัฐสภาเดนมาร์ก วันที่ 8 ตุลาคม พ.ศ. 2546 สมเด็จพระราชินีนาถมาร์เกรเธอที่ 2 แห่งเดนมาร์ก ทรงมีพระบรมราชานุญาตให้มีการอภิเษกสมรสของมกุฎราชกุมารเฟรเดอริกกับแมรี เอลิซาเบธ โดนัลด์สัน ที่ปรึกษาการตลาดชาวออสเตรเลีย ที่มกุฎราชกุมารทรงพบกับเธอครั้งแรกในงานโอลิมปิกฤดูร้อน 2000 ที่ซิดนีย์ ประเทศออสเตรเลีย การอภิเษกสมรสจัดขึ้นในวันที่ 14 พฤษภาคม พ.ศ. 2547 ณ มหาวิหารโคเปนเฮเกน กรุงโคเปนเฮเกน ประเทศเดนมาร์ก
ในวันที่ 25 เมษายน พ.ศ. 2548 สำนักพระราชวังเดนมาร์กได้ประกาศว่า มกุฎราชกุมารีแมรีทรงพระครรภ์ และทั้งสองพระองค์มีพระบุตรองค์แรกในวันที่ 15 ตุลาคมปีเดียวกันนั้น ตามธรรมเนียมของเดนมาร์กพระโอรสจะได้รับพระราชทานพระนามว่า เฟรเดอริก หรือคริสเตียน พระโอรสได้รับการตั้งพระนามเป็นเจ้าชายคริสเตียน วัลเดมาร์ อองรี จอห์น เมื่อวันที่ 21 มกราคม พ.ศ. 2549 ทรงมีน้ำหนัก 3.5 กิโลกรัม (7.7 ปอนด์) และความสูง 51 เซนติเมตร (20 นิ้ว) และได้มีการทำพิธีบัพติศมา เมื่อวันที่ 21 มกราคม พ.ศ. 2550 ณ โบสถ์น้อยในพระราชวังคริสเตียนสบอร์ก กรุงโคเปนเฮเกน
ในวันที่ 26 ตุลาคม พ.ศ. 2549 สำนักพระราชวังได้ประกาศอีกว่ามกุฎราชกุมารีทรงพระครรภ์และเป็นพระบุตรองค์ที่สอง ในวันที่ 21 เมษายน พ.ศ. 2550 ทรงให้กำเนิดพระธิดาที่โรงพยาบาลมหาวิทยาลัยโคเปนเฮเกน ซึ่งเป็นเจ้าหญิงพระองค์แรกนับตั้งแต่ พ.ศ. 2489 พระธิดาทรงได้พระนามว่า เจ้าหญิงอิซาเบลลา เฮนเรียตตา อิงกริด มาร์เกรเธอ เมื่อวันที่ 21 เมษายน พ.ศ. 2550 ทรงมีน้ำหนัก 3.350 กิโลกรัม และส่วนสูง 50 เซนติเมตร และได้มีการทำพิธีบัพติศมา ณ โบสถ์น้อยในพระราชวังเฟรเดินสบอร์ก เมื่อวันที่ 1 กรกฎาคมปีเดียวกัน
ในวันที่ 6 สิงหาคม พ.ศ. 2553 สำนักพระราชวังได้ประกาศแถลงการณ์ว่า เจ้าหญิงแมรีทรงพระครรภ์แฝด ในช่วงปลายปีได้มีการเผยแพร่พระฉายาลักษณ์อย่างเป็นทางการที่ฉายพร้อมครอบครัว และมีภาพของพระองค์ที่ทรงพระครรภ์อย่างชัดเจน โดยเจ้าชายและเจ้าหญิงพระองค์น้อยได้ประสูติกาลเมื่อวันที่ 8 มกราคม พ.ศ. 2554 ซึ่งพระองค์รู้สึกประหลาดพระทัยที่ตั้งพระครรภ์ฝาแฝด แต่บางส่วนอ้างว่าพระองค์ทรงต้องการพระโอรสธิดาใช้วิทยาการทางการแพทย์เพื่อให้ตั้งครรภ์แฝดแต่พระองค์ทรงปฏิเสธ เจ้าหญิงแมรีได้เสด็จไปประทับยังโรงพยาบาลเพื่อเตรียมการเพื่อประสูติกาลพระบุตรฝาแฝดในวันที่ 8 มกราคม โดยเจ้าหญิงแมรีได้ให้ประสูติพระโอรสองค์แรก ในเวลา 10.30 นาฬิกาตามเวลาท้องถิ่นของเดนมาร์ก โดยทารกชายองค์นี้มีน้ำหนัก 2.674 กิโลกรัม และส่วนสูง 47 เซนติเมตร โดยเรียกพระนามลำลองว่า เอลวิส ตามนามของเอลวิส เพรสลีย์ เนื่องจากเกิดวันเดียวกับราชาเพลงร็อก ส่วนทารกเพศหญิงได้ประสูติออกมาในเวลา 10.53 นาฬิกา โดยมีน้ำหนัก 2.554 กิโลกรัม และส่วนสูง 46 เซนติเมตร
พระเกียรติยศ

| ธรรมเนียมพระยศของ สมเด็จพระราชินีแมรี |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: Handes Majestæt  (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Deres Majestæt  (พระพุทธเจ้าข้า/เพคะ)
ลำดับโปเจียม: 2
พระเกียรติยศ > พระราชอิสริยยศ

5 กุมภาพันธ์ 2515 — 14 มกราคม 2547: แมรี เอลิซาเบธ โดนัลด์สัน
14 มกราคม 2547 — 29 เมษายน 2551: เฮอร์รอยัลไฮเนส เจ้าหญิงแมรี มกุฎราชกุมารีแห่งเดนมาร์ก
29 เมษายน 2551 — 14 มกราคม 2567: เฮอร์รอยัลไฮเนส เจ้าหญิงแมรี มกุฎราชกุมารีแห่งเดนมาร์ก, เคาน์เตสแห่งมงเปอซา
14 มกราคม 2567 - ปัจจุบัน: เฮอร์มาเจสตี สมเด็จพระราชินีแห่งเดนมาร์ก, เคานต์เตสแห่งมงเปอซา
อาร์ (ซิงเกิลอัลบั้ม)

อาร์ (อังกฤษ: R หรือ -R-) เป็นซิงเกิลอัลบั้มเปิดตัวของนักร้องชาวเกาหลีใต้ โรเซ สมาชิกวงแบล็กพิงก์ ออกจำหน่ายเมื่อวันที่ 12 มีนาคม ค.ศ. 2021 ผ่านสังกัดวายจีและอินเตอร์สโคป โดยมีซิงเกิลจากอัลบั้มนี้ทั้งหมดสองซิงเกิล ประกอบไปด้วย "ออนเดอะกราวด์" เป็นซิงเกิลนำ และ "กอน" ใช้เป็นซิงเกิลโปรโมตในระหว่างแสดงคอนเสิร์ต เดอะโชว์
เบื้องหลัง

เมื่อวันที่ 2 มิถุนายน ค.ศ. 2020 หลังจากออกอัลบั้มภาษาเกาหลีชุดแรกของแบล็กพิงก์ มีการยืนยันว่าโรเซ่จะเปิดตัวเป็นศิลปินเดี่ยว ในวันที่ 30 ธันวาคม โรเซได้ให้สัมภาษณ์กับสื่อเกาหลีใต้ โอเซน และเปิดเผยว่าการถ่ายทำมิวสิกวิดีโอจะเริ่มขึ้นในกลางเดือนมกราคม ค.ศ. 2021 ในวันที่ 25 มกราคม ค.ศ. 2021 มีการเผยแพร่ทีเซอร์ความยาว 33 วินาที พร้อมกับคำว่า "เร็ว ๆ นี้" (Coming Soon) ผ่านทางช่องอย่างเป็นทางการของแบล็กพิงก์ในยูทูบ ต่อมาต้นสังกัดของโรเซเผยว่า "มันจะแตกต่างจากแนวดนตรีปกติของแบล็กพิงก์อย่างแน่นอน"
รายชื่อแทร็ก

| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "ออนเดอะกราวด์" | เอมี อัลเลน จอน เบลเลียน จอร์เจน โอเดอการ์ด ราอุล กูบีนา เท็ดดี พัก โรเซ | เบลเลียน โอจีโวลตา โอเดอการ์ด เท็ดดี 24 | 2:48 |
| 2. | "กอน" | ไบรอัน ลี เจ. ลอรีน พัก โรเซ | 24 ลี | 3:27 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:15 |
| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 3. | "ออนเดอะกราวด์" (ดนตรีบรรเลง) | อัลเลน เบลเลียน โอเดอการ์ด กูบีนา พัก โรเซ | เบลเลียน โอจีโวลตา โอเดอการ์ด เท็ดดี 24 | 2:48 |
| 4. | "กอน" (ดนตรีบรรเลง) | ลี ลอรีน พัก โรเซ | 24 ลี | 3:27 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 12:30 |
ชาร์ต

| ชาร์ต | ตำแหน่ง สูงสุด |
| --- | --- |
เกาหลีใต้ (แกออน): 2
การรับรองและยอดขาย

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| จีน | — | 1,705,003 |
| เกาหลีใต้ (เคเอ็มซีเอ) | ทองคำขาว | 597,184 |
ประวัติการจำหน่าย

| ภูมิภาค | วันที่ | รูปแบบ | สังกัด | อ้างอิง |
| --- | --- | --- | --- | --- |
| ทั่วโลก | 12 มีนาคม 2021 | ดิจิทัลดาวน์โหลด สตรีมมิง | วายจี อินเตอร์สโคป |  |
| ทั่วโลก | 16 มีนาคม 2021 | ซีดี | วายจี อินเตอร์สโคป |  |
| เกาหลีใต้ | 19 เมษายน 2021 | ไวนิล | วายจี อินเตอร์สโคป |  |
สาธารณรัฐแอฟริกากลางในโอลิมปิกเยาวชนฤดูร้อน 2010

ประเทศแอฟริกากลาง เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติแอฟริกากลางเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 2 ชนิดกีฬา ผลการแข่งขันครั้งนี้ประเทศแอฟริกากลางไม่ได้รับเหรียญรางวัล
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
 กรีฑา:
กรีฑา

บทความหลัก: กีฬากรีฑาในโอลิมปิกเยาวชนฤดูร้อน 2010
ผลการแข่งขันดังนี้ :
| นักกีฬา | รายการ | รอบคัดเลือก> ผล | รอบคัดเลือก> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- |
| Christelle Guela | Girls’ 1000m | 3:12.47 | 23 qB | DNF | DNF |
ดูเพิ่ม

ประเทศแอฟริกากลางในโอลิมปิก
รายชื่อผู้เชิญธงชาติแอฟริกากลางในโอลิมปิกเยาวชน
รายชื่อนักกีฬาแอฟริกากลางที่ได้รับเหรียญรางวัลโอลิมปิกเยาวชน
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกเยาวชนฤดูร้อน 2010 ที่ สิงคโปร์ ประเทศสิงคโปร์ |
| --- | --- |
แอฟริกา:   แอลจีเรีย   แองโกลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดาน   สวาซิแลนด์   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว 
อเมริกา:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   เนเธอร์แลนด์แอนทิลลีส   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน 
เอเชีย:   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   เกาหลีเหนือ   เกาหลีใต้   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู 
อื่นๆ:   ทีมผสม   นักกีฬาจากคูเวต
โรงเรียนเวทมนตร์แม่มดน้อยฝึกหัด

| --- | --- |
โรงเรียนเวทมนตร์แม่มดน้อยฝึกหัด
แฟนอาร์ตประชาสัมพันธ์
リトルウィッチアカデミア (Ritoru Witchi Akademia ลิตเทิลวิตช์แอคาดีเมีย)
แนว: จินตนิมิต, ตลก
ภาพยนตร์อนิเมะ
กำกับโดย: โย โยชินาริ
อำนวยการสร้างโดย: นาโอโกะ สึสึมิ
เขียนบทโดย: มาซาฮิโกะ โอสึกะ
ดนตรีโดย: มิจิรุ โอชิมะ
สตูดิโอ: ทริกเกอร์
ถือสิทธิ์โดย: อเมริกาเหนือ Acttil
ฉาย: 2 มีนาคม ค.ศ. 2013
ความยาว: 26 นาที
มังงะ
เขียนโดย: ทริกเกอร์
วาดภาพโดย: เทริโอะ เทริ
สำนักพิมพ์: ชูเอชะ
นิตยสาร: อัลตราจัมพ์
กลุ่มเป้าหมาย: เซเน็ง
ตีพิมพ์: 19 สิงหาคม ค.ศ. 2013
จำนวนเล่ม: 1
ภาพยนตร์อนิเมะ
ลิตเทิลวิตช์แอคาดีเมีย: เดอะอินแชนเต็ดพาเหรด
กำกับโดย: โย โยชินาริ
อำนวยการสร้างโดย: นาโอโกะ สึสึมิ
เขียนบทโดย: มิจิรุ ชิมาดะ
ดนตรีโดย: มิจิรุ โอชิมะ
สตูดิโอ: ทริกเกอร์
ฉาย: 9 ตุลาคม ค.ศ. 2015
ความยาว: 53 นาที
มังงะ
ลิตเทิลวิตช์แอคาดีเมีย: สึกิโยะโนะโอกัง
เขียนโดย: ยูกะ ฟูจิวาระ
สำนักพิมพ์: ชูเอชะ
นิตยสาร: ริบอน
กลุ่มเป้าหมาย: โชโจะ
วางจำหน่ายตั้งแต่: 3 กันยายน ค.ศ. 2015 – 28 ธันวาคม ค.ศ. 2015
จำนวนเล่ม: 1
อนิเมะโทรทัศน์
กำกับโดย: โย โยชินาริ
อำนวยการสร้างโดย: โยชิฮิโระ ฟูรูซาวะ โยชิกิ ยูซะ คิมิ ซูซูกิ
เขียนบทโดย: มิจิรุ ชิมาดะ
ดนตรีโดย: มิจิรุ โอชิมะ
สตูดิโอ: ทริกเกอร์
ถือสิทธิ์โดย: เน็ตฟลิกซ์
เครือข่าย: โตเกียวเอ็มเอกซ์, บีเอส11, เคทีวี
ฉาย:  9 มกราคม ค.ศ. 2017  –  25 มิถุนายน ค.ศ. 2017
ตอน: 25 (รายชื่อตอน)
มังงะ
เขียนโดย: โย โยชินาริ
วาดภาพโดย: Keisuke Sato
สำนักพิมพ์: คาโดกาวะโชเต็ง
สำนักพิมพ์ภาคภาษาอังกฤษ: อเมริกาเหนือ Yen Press
นิตยสาร: เก็กกังโชเน็งเอซ
กลุ่มเป้าหมาย: โชเน็ง
วางจำหน่ายตั้งแต่: 26 มกราคม ค.ศ. 2017 – กันยายน ค.ศ. 2017
จำนวนเล่ม: 3
ไลต์โนเวล
Little Witch Academia: The Nonsensical Witch and the Country of Fairies
เขียนโดย: Momo Tachibana
วาดภาพโดย: Eku Uekura
สำนักพิมพ์: คาโดกาวะโชเต็ง
สำนักพิมพ์ภาคภาษาอังกฤษ: อเมริกาเหนือ Yen Press
กลุ่มเป้าหมาย: ผู้หญิง
ตีพิมพ์: 15 เมษายน ค.ศ. 2017
จำนวนเล่ม: 1
วิดีโอเกม
 ลิตเทิลวิตช์แอคาดีเมีย: เชมเบอร์ออฟไทม์  ลิตเทิลวิตช์แอคาดีเมีย: วีอาร์บรูมเรสซิง 
โรงเรียนเวทมนตร์แม่มดน้อยฝึกหัด (ญี่ปุ่น: リトルウィッチアカデミア; อังกฤษ: Little Witch Academia) เป็นแฟรนไชส์การ์ตูนญี่ปุ่น ที่สร้างโดย โย โยชินาริ และ อำนวยการสร้างโดยทริกเกอร์ ในฉบับภาพยนตร์สั้นดั้งเดิมกำกับโดยโยชินาริ และเขียนโดยมาซาฮิโระ โอตสึกะ ออกฉายครั้งแรกในวันที่ 2 มีนาคม ค.ศ. 2013 ซึ่งเป็นส่วนหนึ่งของชุดอนิเมะมิไร 2013 โดยโครงการฝึกหัดแอนิเมะเตอร์รุ่นเยาว์ (Young Animator Training Project's Anime Mirai 2013) และต่อมาได้อัปโหลดพร้อมคำบรรยายภาษาอังกฤษลงบนยูทูบตั้งแต่วันที่ 19 เมษายน ค.ศ. 2013 ภาพยนตร์สั้นเรื่องที่สองได้รับการสนับสนุนผ่านเครือข่ายระดมทุนคิกสตาร์เตอร์ (Kickstarter) ซึ่งได้สร้างเป็นภาพยนตร์ โรงเรียนเวทมนตร์แม่มดน้อยฝึกหัด: พาเหรดแห่งเวทมนตร์ (Little Witch Academia: The Enchanted Parade) และได้ออกฉายครั้งแรกในวันที่ 9 ตุลาคม ค.ศ. 2015 ส่วนอนิเมะโทรทัศน์ออกอากาศครั้งแรกในญี่ปุ่นตั้งแต่วันที่ 9 มกราคม ถึงวันที่ 25 มิถุนายน ค.ศ. 2017 โดยที่ตอนในฤดูกาลแรก 13 ตอนเข้าฉายที่เน็ตฟลิกซ์ทั่วโลกตั้งแต่วันที่ 30 มิถุนายน ค.ศ. 2017 ส่วนที่เหลืออีก 12 ตอนในฤดูกาลสุดท้ายของอนิเมะนี้เข้าฉายที่เน็ตฟลิกซ์ในวันที่ 15 สิงหาคม ค.ศ. 2017 โดยใช้ชื่อในภาษาไทยว่า โรงเรียนเวทมนตร์แม่มดน้อยฝึกหัด ส่วนมังงะ 2 เล่ม ได้รับการตีพิมพ์โดยสำนักพิมพ์ชูเอชะ
เนื้อเรื่อง

ลิตเทิลวิตช์แอคาดีเมีย ดำเนินเรื่องไปที่สถาบันเวทมนตร์ลูนาโนวา (ญี่ปุ่น: ルーナノヴァ魔法学校; โรมาจิ: Rūna Nova Mahō Gakkō; อังกฤษ: Luna Nova Magical Academy) ซึ่งเป็นโรงเรียนสำหรับหญิงสาวที่ต้องการฝึกฝนเพื่อเป็นแม่มด โดยมีหญิงสาวชื่อคาการิ อาสึโกะ หรือ อักโกะ ได้รับแรงบันดาลใจจากแม่มดชื่อ ไซน์นี ชาริออท ในการเข้าเรียนสถานบันเวทมนตร์แห่งนี้ ทว่าเธอไม่มีพลังเวทมนตร์เลยจึงต้องดิ้นรนอย่างหนัก ทุกอย่างเปลี่ยนไปเมื่อเธอค้นพบกับ ไซน์นีร็อด พลังเวทมนตร์ที่เป็นของตกทอดมาจาก ชาริออท
หนึ่งในธีมหลักของแฟรนไชส์นี้คือ อักโกะ พยายามสานต่ออุดมการณ์ของ ไซน์นี ชาริออท คือเวทมนตร์เป็นสิ่งที่มหัศจรรย์บนโลกใบนี้ ขณะที่ ลูนาโนวา ต้องดิ้นรนฟันฝ่าเพื่อไม่ให้เวทมนตร์กำลังจะหายไป เพราะเวทมนตร์สำหรับโลกและสาธารณชนทั่วไปถือว่าล้าสมัยแล้ว ทั้งในภาพยนตร์สั้นและละครชุดทางโทรทัศน์ ดำเนินเรื่องกับ อักโกะ และผองเพื่อน, ลอตเต้ และ ซูซี่ ในการผจญภัยค้นหาประสบการณ์เวทมนตร์ใหม่ ๆ ร่วมกัน ความลับในการนำพลังเวทมนตร์กลับมานั้นอยู่ในป่าต้องห้ามอาร์กทูรัส และถูกผนึกอยู่ในชุมชนเวทมนตร์ที่มีชื่อว่าแกรนด์ไทรสเกเลียน (Grand Triskelion) ซึ่งก่อตั้งโดยกลุ่มแม่มดอาวุโสทั้งเก้า
กุญแจในการแก้ผนึกนั้น อยู่ที่การจัดลำดับคำแห่งเวทมนตร์ทั้งเจ็ด และคฑาแววาว ซึ่งเป็นสิ่งประดิษฐ์ที่จะตอบรับต่อผู้ใช้ที่ต้องการจะเผยแผ่ความสุขและความสนุกอย่างจริงใจเท่านั้น เมื่ออักโกะได้เป็นเจ้าของคฑา ชาริออทพยายามที่จะนำทางเพื่อให้เธอได้นำพลังเวทมนตร์กลับมาสู่โลก หากแต่ครอย ผู้เคยเป็นเพื่อนสนิทของชาริออทก็เคยอยากได้พลัง แต่กลับถูกปฏิเสธเพราะความทะเยอทะยานอันเห็นแก่ตัวของเธอ
ตัวละครและผู้ให้เสียงพากย์ > ตัวละครหลัก

คาการิ อาสึโกะ (ญี่ปุ่น: アツコ・カガリ; โรมาจิ: Atsuko Kagari; ทับศัพท์: อัตสึโกะ คางาริ)
ลอตเต้ แจนสัน (ญี่ปุ่น: ロッテ・ヤンソン; โรมาจิ: Rotte Yanson; ทับศัพท์: รตเตะ ยันซง)
ซูซี่ มันบาวารัน (ญี่ปุ่น: スーシィ・マンババラン; โรมาจิ: Sūshii Manbabaran; ทับศัพท์: ซูชี มัมบาบารัง)
ไดอาน่า คาเวนดิช (ญี่ปุ่น: ダイアナ・キャベンディッシュ; โรมาจิ: Daiana Kyabendisshu; ทับศัพท์: ไดอานะ เคียเบ็นดิชชุ)
อะแมนด้า โอนีล (ญี่ปุ่น: アマンダ・オニール; โรมาจิ: Amanda Onīru; ทับศัพท์: อามันดะ โอนีรุ)
ค็อนสตันท์เซอ อามาเลีย ฟ็อน เบราน์ชบังค์ อัลเบร็ชท์สแบร์เกอร์ (ญี่ปุ่น: コンスタンツェ・アマーリエ・フォン・ブラウンシュバンク＝アルブレヒツベルガー; โรมาจิ: Konsutantse Amārie fon Buraunshubanku-Aruburehitsuberugā; ทับศัพท์: คนซุตันเสะ อามาริเอะ ฟง บูราอุนชูบังกุ อารูบูเรฮิตสึเบรูงา)
จัสมินก้า แอนโทแนนโก้ (ญี่ปุ่น: ヤスミンカ・アントネンコ; โรมาจิ: Yasuminka Antonenko; ทับศัพท์: ยาซูมิงกะ อันโตเน็งโกะ)
เป็นนักเรียนแม่มดลูนาโนวาจากรัสเซีย ที่เป็นมิตรและผ่อนคลาย เป็นผู้ที่มีความหลงใหลในอาหารและทานอาหารว่างทุกครั้งแม้แต่ในช่วงเรียน เธอเชี่ยวชาญในการทำอาหารเวทมนตร์
เออร์ซูลา (ญี่ปุ่น: アーシュラ; โรมาจิ: Āshura; ทับศัพท์: อาชูระ)
เออร์ซูลา คาริสทิส (ญี่ปุ่น: アーシュラ・カリスティス; โรมาจิ: Āshura Karisutisu) เป็นครูสอนวิชาเวทมนตร์ดาราศาสตร์ที่ลูนาโนวา เธอเป็นชาวฝรั่งเศส ตัวตนที่แท้จริงของเธอคือ ชาริออท ดูโนล (Chariot du Nord) แม่มดผู้โด่งดังและศิษย์เก่าของลูนาโนวา ผู้แสดงภายใต้ชื่อ ไซน์นี ชาริออท (ญี่ปุ่น: シャイニィシャリオ; โรมาจิ: Shainī Shario) และเป็นแรงบันดาลใจให้อักโกะเป็นแม่มด ภารกิจที่เธอเลือกคือการใช้ทักษะเวทมนตร์ของเธอเพื่อนำความสุขมาสู่จิตใจผู้คน เธอหายตัวไปอย่างลึกลับจากสายตาสาธารณชนเมื่อสิบปีก่อนหลังจากอดีตเพื่อนของเธอ Croix หลอกให้เธอใช้เวทมนตร์ที่น่ากลัวซึ่งทำให้อักโกะใช้พลังเวทมนตร์ที่แฝงเร้นของเธอตั้งแต่ยังเป็นเด็ก ตอนนี้การใช้ชีวิตและการสอนที่ไม่บอกตัวตนที่ลูนาโนวา เธอรับอักโกะเป็นนักเรียนส่วนตัวหลังจากที่เธอสังเกตเห็นความปรารถนาอันแรงกล้าที่จะเป็นแม่มด ซึ่งทำให้เธอสามารถใช้ไซน์นีร็อด และเปิดเผยคำแห่งเวทมนตร์ทั้งเจ็ดที่หายไปแด่ Grand Triskelion เพื่อชดเชยความผิดของเธอ
Croix Meridies (ญี่ปุ่น: クロワ・メリディエス; โรมาจิ: Kurowa Meridiesu; ทับศัพท์: คูโรวะ เมริดิเอซุ)
เป็นตัวร้ายหลักของอนิเมะโทรทัศน์ เธอเป็นชาวอิตาลี เป็นอาจารย์คนใหม่ของสถาบันเวทมนตร์ลูนาโนวา ผู้มีความเชี่ยวชาญด้านเวทมนตร์เทคโนโลยี เธอเคยเป็นเพื่อนสนิทกับชาริออท และก่อนหน้านี้ได้ช่วยเธอในการค้นหาคำแห่งเวทมนตร์ทั้งเจ็ดของ Grand Triskelion แต่เธอก็ไม่ได้ถูกเลือกให้ใช้ไม้เท้าไซน์นีร็อด
ตัวละครและผู้ให้เสียงพากย์ > ตัวละครรอง

ฮันน่า (ญี่ปุ่น: ハンナ; โรมาจิ: Hanna; ทับศัพท์: ฮันนะ) และบาบาร่า (ญี่ปุ่น: バーバラ; โรมาจิ: Bābara; ทับศัพท์: บาบาระ)
มิแรนดา (ญี่ปุ่น: ミランダ・ホルブルック; โรมาจิ: Miranda Horuburukku; ทับศัพท์: มิรันดะ โฮรูบูรุกกุ)
ฟินเนรัน (ญี่ปุ่น: フィネラン; โรมาจิ: Fineran; ทับศัพท์: ฟิเนรัง)
ลูคิจ (ญี่ปุ่น: ルーキッチ; โรมาจิ: Rūkitchi; ทับศัพท์: รูกิตจิ)
บาค๊อก (ญี่ปุ่น: バドコック; โรมาจิ: Badokokku; ทับศัพท์: บาโดกกกุ)
เนลสัน (ญี่ปุ่น: ネルソン; โรมาจิ: Neruson; ทับศัพท์: เนรูซง)
ไพรชี (ญี่ปุ่น: パイシーズ; โรมาจิ: Paishīzu; ทับศัพท์: ไพชีซุ)
แอนดรูว์ ฮัมบริดจ์ (ญี่ปุ่น: アンドリュー・ハンブリッジ; โรมาจิ: Andoryū Hanburijji; ทับศัพท์: อันโดรีว ฮัมบูริจจิ)
สื่อ > มังงะ

มังงะที่ได้เค้าโครงจากอนิเมะวาดโดย Terio Teri และตีพิมพ์ลงนิตยสาร อัลตราจัมพ์ ของสำนักพิมพ์ชูเอชะ ในวันที่ 19 สิงหาคม ค.ศ. 2013 ส่วนมังงะอีกเล่มของ Teri ซึ่งอิงจากเนื้อเรื่องเดิมได้รับการตีพิมพ์เป็นระยะ ๆ ลงในนิตยสาร อัลตราจัมพ์ ระหว่างวันที่ 19 สิงหาคม ค.ศ. 2015 และวันที่ 20 พฤศจิกายน ค.ศ. 2015 และถูกตีพิมพ์รวมเล่มแบบทังโกบงโดยวางจำหน่ายในวันที่ 19 มกราคม ค.ศ. 2016 ส่วนมังงะอีกชุดหนึ่งวาดโดย Yuka Fujiwara ในชื่อ Little Witch Academia: Tsukiyo no Ōkan (リトルウィッチアカデミア 月夜の王冠, lit. "Little Witch Academia: The Midnight Crown") โดยถูกตีพิมพ์ลงนิตยสาร ริบอน ของชูเอชะ ตั้งแต่วันที่ 3 กันยายน ค.ศ. 2015